### Beslutning

Regnskabet godkendt. Revisionsberetning og besvarelser taget til efterretning.

### Sagsfremstilling

## Resume og sagens baggrund

Kalundborg Kommunes regnskab for 2021 blev på mødet den 30. marts 2022 forelagt Kommunalbestyrelsen. Revisionen fremsender nu revisionsberetninger efter revisionsgennemgangen samt påtegning af regnskabet.

Revisionen deltager på Direktions møde, samt Økonomiudvalgets møde via Teams.

## Indstillinger

Direktøren indstiller, at

1. Regnskabet for 2021 godkendes
2. Kirstin Olsen og besvarelser tages til efterretning.

## Behandling

Direktionen, Økonomiudvalget, Kommunalbestyrelsen.

## Sagsfremstilling

[adresse] årsregnskab for 2021 blev på Kommunalbestyrelsens møde den 30. marts 2022 overgivet til revisionen.

EY har udarbejdet Revisionsberetning nr. 22 af 15. juni 2022 vedrørende revision af årsregnskabet 2021 og Revisionsberetning nr. 23 af 15. juni 2022 vedrørende revision af de sociale udgifter, der er omfattet af statsrefusion m.v. 2021.

Indenrigs- og Boligministeriet har vedtaget, at godkendelse af regnskabet skal ske senest den 31. august 2022.

REVISIONENS KONKLUSION PÅ DEN UDFØRTE REVISION

Konklusion på den udførte revision vedrørende revisionsberetning nr. 22:

Vi har forsynet årsregnskabet med en revisionspåtegning, som er uden modifikationer, men med følgende fremhævelse af forhold om budgettal i årsregnskabet:

”Fremhævelse af forhold vedrørende revisionen
Kommunen har i overensstemmelse med kravene i bekendtgørelse om kommuners budget- og regnskabsvæsen, revision m.v. medtaget det af kommunalbestyrelsen godkendte årsbudget for 2021 som sammenligningstal i årsregnskabet for 2021. Disse sammenligningstal har ikke været underlagt revision".

Konklusion på den udførte revision vedrørende revisionsberetning nr. 23:

I revisionen af de sociale udgifter har vi ikke fundet fejl og mangler af en sådan væsentlighed eller karakter, at det har givet anledning til revisionsbemærkninger.

## Økonomiske konsekvenser

Ingen.

### Sagens forløb

27-06-2022 Direktionen

Anbefales, med den bemærkning at det skrives ind i sagen, at revisionen skal deltage på økonomiudvalgsmødet i august.

08-08-2022 Direktionen
Anbefales.
17-08-2022 Økonomiudvalget
Anbefales.